Diari Oficial de la Generalitat Valenciana


Sumari del DOGV 7896, del 14-10-2016 (2016/8038)

ACORD de 7 d'octubre de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Europa Press Noticias, SA.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7896

Data del DOGV
:   14-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8038


Data del document
:   07-10-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 7 d'octubre de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Europa Press Noticias, SA. [2016/8038]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Economia Sostenible, Sectors Productius, Comerç i Treball resoldre el sotmetiment al Consell de l'expedient de rescabalament tramitat per aquesta conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment d'obligacions econòmiques de la Conselleria, en haver rebut satisfactòriament els serveis prestats per l'empresa Europa Press Noticias, SA (CIF D21773177)  
  
En virtut de tot això i en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i en exercici de les competències atribuïdes per l'article 28 de la Llei 5/1983, de 30 de desembre, del Consell, a proposta del conseller d'Economia Sostenible, Sectors Productius, Comerç i Treball, el Consell, en la sessió del 7 d'octubre de 2016, la següent  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament com a conseqüència de serveis prestats a aquesta Conselleria per l'empresa Europa Press Noticias, SA (CIF O37494761), en el període comprès entre el 29 de novembre de 2015 i el 31 de maig de 2016, per un import de vint-i-cinc mil cinc-cents quaranta-nou euros amb catorze cèntims (25.549,14 ?), IVA inclòs.  
  
  
Segon  
Autoritzar la imputació al pressupost 2016 de la Conselleria d'Economia Sostenible, Sectors Productius, Comerç i Treball, de les obligacions econòmiques generades a favor de l'empresa Europa Press Noticias, SA, en el període comprès entre el 29 de novembre de 2015 i el 31 de desembre de 2015, que ascendeix a quatre mil dos-cents cinquanta-huit euros amb dinou cèntims (4.258,19 ?) IVA inclòs.  
  
  
València, 7 d'octubre de 2016  
  
La consellera secretària,  
MÓNICA OLTRA JARQUE